Boutes (syn Borea)

Boutes (iné názvy: Bútes, Bútés, Butes, ) je v gréckej mytológii syn boha severného vetra Borea z Trácie.Diodoros, Bibliotheca historia, 5,50,2.

Boutes a jeho starší brat Lykourgos boli synovia boha severného vetra Borea a dvoch rozličných matiek. Žili v Trákii a keďže Boutes ako druhorodený syn nemal nárok vládnuť v rodnej krajine a túžil po moci, začal spriadať proti bratovi sprisahanie. Lykourgos to ale odhalil a Bouta a jeho prívržencov z krajiny vyhnal.

Vyhnanci sa potom usadili na ostrove Strongyle v súostroví Kyklád a napádali lode plávajúce okolo ostrova.Diodoros, Bibliotheca historia, 5,50,3. Okolité ostrovy boli ešte v tom čase neobývané a pretože im chýbali ženy, boli prinútení ich ísť hľadať aj do vzdialenejších končín. Boutes a jeho druhovia sa tak dostal až k brehom Tesálie, kde sa práve konali slávnosti na počesť boha Dionýza.Diodoros, Bibliotheca historia, 5,50,4. 

Týchto osláv sa zúčastňovali aj ženy oblečené za Dionýzové sprievodkyne, ktoré sa správali často neviazane. Boutes si medzi ženami vyhliadol bakchantku Koronis a uniesol ju. Koronis sa však so svojim osudom nevedela zmieriť a vo svojich modlitbách prosila o pomoc boha Dionýza. Boh jej prosbám vyhovel a na Bouta zoslal šialenstvo a Boutos si nato v záchvate zobral život.Diodoros, Bibliotheca historia, 5,50,5.

 Referencie a bibliografia 

Kategória:Postavy gréckej mytológie